**З А П И С Н И К**

Са конститутивне седнице Скупштине општине Пожега, одржане 17.08.2020. године.

Седница је почела са радом у 10.00 часова.

Седницом председава најстарији одборник Драгомир Шојић, а у раду му помажу два најмлађа одборника Марија Јанковић и Драган Симовић.

Записник води референт Лела Богдановић.

Седница се аудио снима.

Седници присуствује 46 одборника.

Председавајући констатује да седници Скупштине присуствује довољан број одборника, тако да Скупштина може радити и пуноважно одлучивати.

На почетку седнице, председавајући је позвао присутне да минутом ћутања одају пошту свим преминулим суграђанима од епидемије COVID 19.

Поред одборника, седници Скупштине присуствовали су и: досадашњи председник општине Ђорђе Никитовић и заменик председника општине Иван Новаковић, помоћник председника општине Дејан Петровић, затим Општински правобранилац Миладин Филиповић, начелник Општинске управе Мирослав Ковачевић и представници медија (Раде Марковић, Телевизија Пожега и Радио Пожега).

Председавајући је обавестио одборнике да су добили предлог кандидата за председника Скупштине општине, предлог кандидата за заменика председника Скупштине, предлог за чланове административно мандатне комисије из достављеног дневног реда, као и обавештење да је одборник Верица Богићевић оправдано одсутна са данашње седнице из професионалних разлога.

**1**.

Прва тачка дневног реда данашње седнице је ПОТВРЂИВАЊЕ МАНДАТА ОДБОРНИКА И УСВАЈАЊЕ ИЗВЕШТАЈА О СПРОВЕДЕНИМ ИЗБОРИМА ЗА ОДБОРНИКЕ СКУПШТИНЕ ОПШТИНЕ ПОЖЕГА, ОДРЖАНИМ 21.06.2020. ГОДИНЕ.

У складу са чланом 4. Пословника о раду Скупштине, председавајући је предложио три члана Верификационог одбора за потврђивање мандата и то: Љубивоје Диковић, Даниела Скоковић и Јелена Илић.

Скупштина је једногласно изабрала предложене чланове верификационог одбора.

Председавајући је обавестио присутне да је записничару предато 13 уверења, па је замолио верификациони одбор да преузме уврења и извештај ОИК-а, па је одредио паузу од 15 минута, како би Верификацони одбор поднео извештај.

Након паузе од 15 минута, представник Верификациoног одбора Јелена Илић прочитала је извештај Верификационог одбора:

* Верификациони одбор за потврђивање мандата одборника Скупштине општине Пожега, на седници одржаној 17.08.2020. године, на основу Извештаја општинске изборне комисије о спроведеним изборима за одборнике Скупштине општине Пожега, одржаних 21.06.2020. године и Уверења о избору одборника, утврдио је да су подаци из Уверења и Извештаја комисије истоветни и да су уверења издата од овлашћеног органа, па предлаже Скупштини да изврши потврђивање мандата одборника Скупштине општине Пожега према извештају Комисије и издатим уверењима, осим одборника :

1. ВЕСНА ЧУМИЋ
2. ВЕРИЦА БОГИЋЕВИЋ
3. АЛЕКСАНДАР САВИЋ
4. МИЛАН ПАНОВИЋ
5. РАДОЉУБ ТУЦОВИЋ
6. МЛАДЕН ШТУЛИЋ

На основу изложеног, констатује се да Скупштина може верификовати мандате 46 одборника, чији се списак са потписом Верификационог одбора, налази у прилогу Извештаја.

Скупштина је једногласно верификовала мандате 46 одборника, према Извештају ОИК-а и Верификационог одбора, као и списку који је достављен.

Председавајући је потом дао на гласање Извештај Општинске изборне комисије.

Скупштина је једногласно усвојила Извештај Општинске изборне комисије.

**2.**

Друга тачка дневног реда је ИЗБОР ПРЕДСЕДНИКА СКУПШТИНЕ.

Достављен је предлог одборника да се за председника Скупштине општине Пожега изабере Дејан Мркић.

Како се нико од представника предлагача није јавио за реч да образложи предлог, председавајући је у смислу члана 38. Став 3. Закона о локалној самоуправи, утврдио да је кандидат за председника Скупштине општине Дејан Мркић.

Пошто се избор председника врши тајним гласањем, саопштен је текст гласачког листића: „Гласачки листић за избор предсеника Скупштине општине Пожега – кандидат Дејан Мркић.“

Председавајући је упознао одборнике да се гласање врши заокруживањем једне од понуђених могућности која се налази на гласачком листићу испод имена кандидата „ЗА“ или „ПРОТИВ“.

Председавајући је одредио паузу од 20 минута како би се обавило гласање.

Седница је након одеђене паузе и завршеног гласања настављена.

Резултате гласања је прочитала Марија Јанковић најмлађи одборник :

Комисија за утврђивање резултата за избор председника Скупштине општине Пожега утврдила је следеће резултате:

Гласало је **46**  одборника

Важећих листића било је **45**

Неважећих листића било је **1**

Неупотребљених листића било је **6**

За кандидата Дејана Мркића

гласало је **39** одборник-a.

На основу утврђених резултата за кандидата Дејана Мркића гласало је **39** одборник-а, што представља Статутом предвиђену већину, па је за председника Скупштине општине Пожега изабран Дејан Мркић.

Председавајући је честитао на избору и дао реч новоизабраном председнику Скупштине.

Новоизабрани председник се захвалио на указаном поверењу и честитао свим одборницима на верификацији одборничких мандата, као и Милици Николић на избору за народног посланика у Скупштини Републике Србије.

**3.**

Трећа тачка дневног реда данашње седнице је ИЗБОР ЗАМЕНИКА ПРЕДСЕДНИКА СКУПШТИНЕ.

Достављен је предлог одборника да се за заменика председника Скупштине општине Пожега изабере Олга Крсмановић.

Како се нико од представника предлагача није јавио за реч да образложи предлог, председавајући је у смислу члана 39. Закона о локалној самоуправи, утврдио да је кандидат за заменика председника Скупштине општине Олга Крсмановић.

Пошто се избор председника врши тајним гласањем, саопштен је текст гласачког листића: „Гласачки листић за избор заменика предсеника Скупштине општине Пожега – кандидат Олга Крсмановић.“

Председавајући је упознао одборнике да се гласање врши заокруживањем једне од понуђених могућности која се налази на гласачком листићу испод имена кандидата „ЗА“ или „ПРОТИВ“.

Одређена је пауза од 20 минута како би се обавило гласање.

Седница је након одеђене паузе и завршеног гласања настављена.

Резултате гласања је прочитала Марија Јанковић најмлађи одборник :

Комисија за утврђивање резултата за избор заменика председника Скупштине општине Пожега утврдила је следеће резултате:

Гласало је **44**  одборника

Важећих листића било је **43**

Неважећих листића било је **1**

Неупотребљених листића било је **8**

За кандидата Олгу Крсмановић

гласало је **40** одборник-a.

Против је гласало **3** одборника.

На основу утврђених резултата за кандидата Олгу Крсмановић гласало је **40** одборник-а, што представља Статутом предвиђену већину, па је за председника Скупштине општине Пожега изабрана Олга Крсмановић.

Председавајући је након читања записника констатовао да је за заменика председника Скупштине општине Пожега изабрана Олга Крсмановић којој је честитао на избору.

Одборницима се обратила новоизабрана заменица председника Скупштине општине Пожега која се захвалила на указаном поверењу и изразила наду за успешну и добру сарадњу у наредном периоду.

**4.**

Четврта тачка данашње седнице је ПОСТАВЉЕЊЕ СЕКРЕТАРА СКУПШТИНЕ ОПШТИНЕ ПОЖЕГА.

Председавајући је дао предлог да се за Секретара Скупштине општине Пожега постави Боривоје Неоричић и отворио расправу.

Како се за реч није јавио нико од присутних одборника, предлог је дат на гласање.

Скупштина је једногласно усвојила предлог председавајућег и за Секретара Скупштине поставила Боривоја Неоричића, који се захвалио одборницима на указаном поверењу.

**5.**

Пета тачка данашње седнице Скупштине је ИЗБОР АДМИНИСТРАТИВНО МАНДАТНЕ КОМИСИЈЕ.

Одборници су добили предлог за избор Административно мандатне комисије у следећем саставу :

1. МИЈОДРАГ КУРМАЗОВИЋ
2. МИЛОЈКО ДИВНИЋ
3. ДУШИЦА ЂОКИЋ
4. ИВАН РОСИЋ

Председавајући је отворио расправу везано за ову тачку дневног реда. Како се нико није јавио за реч, предлог је дат на гласање.

Скупштина је једногласно усвојила предлог одборника и изабрала Административно мандатну комисију у следећем саставу : МИЈОДРАГ КУРМАЗОВИЋ, МИЛОЈКО ДИВНИЋ, ДУШИЦА ЂОКИЋ и ИВАН РОСИЋ.

Са овом тачком дневног реда завршена је данашња седница.

Наредна сдница Скупштине заказана је за среду 19.09.2020. године за 10 часова у истој сали Културног центра у Пожеги.

Седница је завршена у 12.00 часова.

**Записничар ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Дејан Мркић***