**З А П И С Н И К**

Са друге седнице Скупштине општине Пожега, одржане 19.08.2020. године.

Седница је почела са радом у 10.00 часова.

Седницом председава председник Скупштине општине Пожега Дејан Мркић.

Записник води референт Лела Богдановић.

Седница се аудио снима.

Седници присуствује 46 одборника.

Председавајући констатује да седници Скупштине присуствује довољан број одборника, тако да Скупштина може радити и пуноважно одлучивати.

Поред одборника, седници Скупштине присуствовали су и: досадашњи председник општине Ђорђе Никитовић и заменик председника општине Иван Новаковић, помоћник председника општине Дејан Петровић, затим Општински правобранилац Миладин Филиповић, начелник Општинске управе Мирослав Ковачевић и представници медија (Раде Марковић, Телевизија Пожега и Радио Пожега).

1.

Председавајући је обавестио одборнике да је на конститутивној седници Скупштине општине Пожега извршено потврђивање 46 мандата одборника. Скупштина је добила обавештење да је на данашњој седници присутан и одборник Радољуб Туцовић.

Председавајући је замолио Верификациони одбор са прошле седнице Скупштине, Љубивоје Диковић, Даниела Скоковић и Јелена Илић, да узме уверење одборника и извештај комисије и достави Скупштини предлог за верификацију мандата сада присутног одборника.

Председавајући је подсетио одборнике да је законска обавеза Скупштине да прва тачка дневног реда буде верификација мандата одборника, све док сви мандати не буду верификовани.

Одређена је пауза у трајању од 10 минута.

Након паузе од 10 минута, представник Верификациoног одбора Јелена Илић прочитала је извештај Верификационог одбора:

* Верификациони одбор за потврђивање мандата одборника Скупштине општине Пожега, на седници одржаној 19.08.2020. године, на основу Извештаја општинске изборне комисије о спроведеним изборима за одборнике Скупштине општине Пожега, одржаних 21.06.2020. године и Уверења о избору одборника, утврдио је да су подаци из Уверења и Извештаја комисије истоветни и да су уверења издата од овлашћеног органа, па предлаже Скупштини да изврши потврђивање мандата одборника Скупштине општине Пожега Радољуба Туцовића, према извештају Комисије и издатим уверењима.

На основу изложеног, констатује се да Скупштина може верификовати мандат одборника Радољуба Туцовића одборника, чији се име са потписом Верификационог одбора, налази у прилогу Извештаја.

Скупштина је једногласно верификовала мандат одборника, према Извештају ОИК-а и Верификационог одбора, као и списку који је достављен.

Председавајући је потом дао на гласање Извештај Верификационог одбора за верификацију мандата одборника Радољуба Туцовића.

Скупштина је једногласно верификовала мандат, тј да је извештај Верификацоног одбора усвојен и да одборник Радољуб Туцовић може пуноважно учествовати у раду Скупштине.

**2.**

Друга тачка дневног реда данашње седнице Скупштине је ИЗБОР ИЗВРШНИХ ОРГАНА ОПШТИНЕ ПОЖЕГА.

Председника општине бира Скупштина општине из реда одборника на 4 године, тајним гласањем, већином гласова од укупног броја одборника Скупштине и предлаже га председник Скупштине.

Кандидат за председника општине предлаже кандидата за заменика председника општине кога бира из реда одборника, кога бира Скупштина на исти начин као председника и чланове Општинског већа које Скупштина бира, такође тајним гласањем, већином од укупног броја одборника.

Председавајући је предложио одборника Ђорђа Никитовића за кандидата за председника општине Пожега и дао му је реч да изнесе предлог за заменика председника општине Пожега и чланове Општинског већа.

Кандидат за председеника општине Пожега је честитао свим изабраним одборницима и пожелео им срећан и успешан рад.

За заменика председника општине Пожега Ђорђе Никитовић је предложио Ивана Новаковића, а за чланове Општинског већа је предложио: Ивана Грковића, Радоицу Бурлића, Бранка Симовића, Видана Михајиловића, Раду Новаковић, Јелену Боловић и Мирослава Димитријевића.

Скупштина истовремено и обједињено одлучује тајним гласањем о избору председника општине, заменика председника општине и члановима Општинског већа.

У складу са чланом 26. Пословника о раду Скупштине „На јединственом гласачком листићу се налази назнака о ком гласању је реч, име и презиме кандидата за председника, име и презиме кандидата за заменика председника и списак кандидата за чланове Општинског већа, а гласање се врши заокруживањема једне од понуђене могућности која се на листићу налази испод свих имена кандидата „ЗА“ или „ПРОТИВ“. Гласање се врши на гласачким листићима овереним печатом Скупштине општине.

Неважећи гласачки листић је непопуњен гласачки листић, гласачки листић који је тако попуњен да се не може са сигурношћу утврдити шта је одборник гласао.“

Председавајући је предложио комисију од три члана за спровиђење избора и то:

1. Љубивоје Диковић
2. Даниела Скоковић
3. Јелена Илић

Скупштина је једногласно усвојила предлог да се за чланове Комисије за спровођење избора изаберу предложени кандидати.

Председавајући је одредио паузу од 10 минута за припрему гласања.

Након одређене паузе, члан комисије Јелена Илић, прочитала је Записник о резултатима гласања за избор Извршних органа општине Пожега:

Комисија за утврђивање резултата за избор извршних органа општине Пожега утврдила је следеће резултате:

Број преузетих гласачких листића **52**

Број гласачких листића нађених у гласачкој кутији **46**

Гласало је **46** одборника

Важећих листића било је **46**

Неважећих листића било је **0**

Неупотребљених листића било је **6**

За избор извршних органа гласао је **41** одборник

Против избора извршних органа гласало је **5** одборника

На основу утврђених резултата за избор извршних органа општине Пожега гласао је 41 одборник, што представља Статутом предвиђену већину, па је за председника Општине изабран Ђорђе Никитовић; за заменика преседника Општине избран је Иван Новаковић и за чланове Општинског већа избрани су предложени кандидати.

Председавајући је констатовао да су Извршни органи општине Пожега изабрани у складу са законом и Статутом општине, па је честитао новоизабраном руководству и пожелео им успешан рад.

Новоизабрани председник општине се обратио одборницима и захвалио на указаном поверењу. Обећао је да ће све одлуке и остали акти који буду доношени, бити рађени по строгом поштовању закона, подзаконских аката. Честитао је заменику председника општине на избору као и свим члановима Општинског већа.

За реч се јавио новоизабрани замени председника општине Иван Новаковић који се захвалио одборницима на указаном поверењу и подршци и честитао им је одборничке мандате као и изабраном руководству избор на руководећа места Скупштине. Своју захвалност на предлогу на овако виској функцији, дао је и председнику Ђорђу Никитовићу као и руководству Српске напредне странке и њеном повереништву у Пожеги уз обећање да ће овај посао радити честито, поштено и у интересу свих грађана.

Пред седавајући је констатовао у складу са чланом 43. и 45. Закона о локалној самоуправи, да престаје мандат одборника новоизабраном председнику општине Ђорђу Никитовићу, заменику председника општине Ивану Новаковићу и члановима Општинског већа Ивану Грковићу, Радоици Бурлићу, Ради Новаковић, Јелени Боловић и Мирославу Димитријевићу.

На крају седнице Скупштине, за реч су се јавили одборници Иван Бећић и Снежана Шљивић који су поднели оставке на место одборника у Скупштини општине Пожега због вршења функција директора у установама ЈП „Развојна агенција“ Пожега, односно ПУ „Олга Јовичић Рита“ Пожега.

Председавајући је констатовао да је одборницима Ивану Бећићи и Снежани Шљивић престао мандат у скалду са чланом 46. Закона о локалним изборима.

Са овом тачком дневног реда завршена је данашња седница.

Седница је завршена у 11.00 часова.

**Записничар ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Дејан Мркић***