На основу члана 1-12. Закона o платама у државним органима и јавним службама (''Сл.гласникРС'', бр. 34/01, 62/06,116/08, 92/011, 99/011...86/2019) и одредби Уредбе о коефицијентима за обрачун и исплату плата именованих и постављених лица и запослених у државним органима (''Сл.гласник РС'', бр. 44/2008 и 2/2012), члана 32. и 45. Закона о локалној самоуправи (''Сл.гл.РС'', бр. 129/2007...47/018), члана 4. став 4. Закона о запосленима у аутономним покрајинама и јединицама локалне самоуправе (''Сл.гласник РС'', бр.21/2016, 113/2017, 95/2018) и члана 38. и 113. Статута општине Пожега (''Службени лист општине Пожега'', бр. 1/19), Скупштина општине Пожега, на седници одржаној \_\_\_\_\_\_\_\_\_\_\_2020. године, донела је

**О Д Л У К У**

**о измени и допуни Одлуке о коефицијентима за обрачун**

**и исплату плата изабраних, именованих и постављених**

**лица у Скупштини општине Пожега, запослених у Општинској**

**управи и Општинском правобранилаштву и накнадама**

**и другим примањима одборника у Скупштини општине Пожега**

Члан 1.

У Одлуци о коефицијентима за обрачун и исплату плата изабраних, именованих и постављених лица у Скупштини општине Пожега, запослених у Општинској управи и Општинском правобранилаштву и накнадама и другим примањима одборника у Скупштини општине Пожега (''Сл.лист општине Пожега'', бр. 1/10, 2/10, 5/12, 4/14, 7/15, 8/15 и 1/17) у члану 12. иза речи ''превозне карте'' додаје се нови став који гласи:

''Два члана Општинског већа општине Пожега могу бити на сталном раду у Општини са коефицијентом за утврђивање плате \_\_\_\_\_\_, о чему одлуку доноси Скупштина општине већином од укупног броја одборника. Појединачне акте о сталном раду чланова Oпштинског већа донеће Административно-мандатна комисија на писмени предлог председника Општине.''

Члан 2.

Ова одлука ступа на снагу осмог дана од дана објављивања у ''Службеном листу општине Пожега''.

**01 Број: 011-\_\_\_\_\_/2020**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

***Дејан Мркић***

**О б р а з л о ж е њ е**

Чланом 45. Закона о локалној самоуправи (''Сл.гл.РС'', бр. 129/2007...47/018), регулисан је састав, начин избора и број чланова Већа с тим да је у ставу 9. дата могућност да: ''Чланови Општинског већа могу бити на сталном раду у Општини.''

Чланом 4. став 4. Закона о запосленима у аутономним покрајинама и јединицама локалне самоуправе (''Сл.гласник РС'', бр.21/2016, 113/2017, 95/2018) предвиђено је да за функционере у јединицама локалне самоуправе права и дужности у име послодавца врши Скупштина односно радно тело утврђено Статутом а то је Административно-мандатна комисија коју је изабрала Скупштина на прошлој седници.

За доношење ове одлуке предвиђена је посебна већина, а предвиђено је и да писмени предлог за чланове Већа на сталном раду да председник Општине у складу са овлашћењима председника у духу законске регулативе и овлашћења председника Општине и Општинског већа.